
श्री दुर्गति परिशोधन धारणी 
आँ नमो भगवते सर्वदुर्गीत परिशोधनराजाय तथागताया et सम्यक्‌ 
सम्बुद्धाय ॥ तद्यथा ॥ ओं शोधने शोधने विशोधने विशोधने सर्वपाप 
विशोधने शुध्दे विशुध्दे सर्वपाप विशुद्धे दिवंगत जुजु (सर्वज्ञ) रत्न विलास 
बज्जाचार्यस्य सर्वकर्मावरण विशोधने स्वाहा ॥ 

श्री दुर्गीत परिशोधन धारणी 


आँ नमो भगवते सर्वदुर्गीत परिशोधनराजाय तथागताया et सम्यक्‌ 
सम्बुद्धाय ॥ तद्यथा ॥ ओं शोधने शोधने विशोधने विशोधने सर्वपाप 
विशोधने yee MER सर्वपाप विशुद्धे स्व. नानीमैजौ बञ्जाचार्यस्य 
सर्वकर्मावरण विशोधने स्वाहा ॥ 

अज 


दाजुयात लुमंकाः 

रत्नकीर्ति महाविहार मखंबहा:या जिमि बाज्या मोतीरत्न गुरुजु 
(शान्तिकराचार्य), TST मानकुमारी, पिता जोगरत्न, माता नानीमैजौ बज्राचार्यया 
AR मस्तमध्ये तःधिकःम्ह कायमचा जिम्ह दाजु जुजु (सर्वज्ञ) रत्न वि.सं. २००० 
साल भाद्रया चतुर्दशी Hee, जि केशरी मैजाया वि.सं. २००१ साल मंसिर कृष्णपक्ष 
तृतीया अले किजा मणिरत्नया वि.सं. २००३ साल कात्तिक शुक्लपक्ष त्रियोदशी 
ee जन्म जूगु खः । जिमि बुबा जोगरत्न व मुमा नानीमैजौ (भूव:छँया श्री 
चन्द्रमान बज्राचार्य, श्रीखण्ड तरमुल महाविहारया म्ह्याय) यागु इहिपाः (विवाह) 
वि.सं.१९९६ aa जूगु खः | जिपिं मचाबले हे वि.सं. २००६ सालय्‌ जिमि बाज्या 
मोतिरत्न गुरुजु स्वर्गवास जूगु खः । जिमि पिता जोगरत्न वि.सं. २००८ सालय्‌ व 
जिमि बज्ये मानकुमारी वि.सं. २०१२ सालय्‌ थ्व अनित्य संसार त्वता वन । माता 
नानीमैजां दुःखकष्टसियाः जिमित स्कूल छवया: आखः व्वंकाः हुर्के यात | 


जितः अतिहे माया याइम्ह दाजु मचाबलेनिसें हे तसकं मेहनति व 
विवेकसिलम्ह खः । थः पुर्खापिसं न्ह्याकावयाच्वंगु जजमानि ज्या थः पाजुपिंके 
स्येनेकने याना: भिंछदं दुसांनिसे न्ह्याकावयाच्चंगु खः | जजमानि ज्या नापंनापं 
आखः नं ब्वना: नेपाल राष्ट्र बैकय्‌ वि.सं. २०२१ साले जागिर नया देश विदेशयागु 
अनेक थायथासय TEA: यक्व अनुभव मुंकादीगु खः । वि.सं. २०३० सालपाखे हे 
लाजिम्पातय्‌ जग्गा न्यानाः छे दयेका च्चंवंम्ह खः | सायद जिमिगु कूलय्‌ दकले 
न्हापी थःथम्हं छँ दयेका च्वंम्ह दाजु हे जुइ | अफिसं वि.सं. २०५१ सालय्‌ अवकास 
काये det: अथें सुंक AAT: an मज्यू, अर्थपूण जीवन हनेमाः धकाः व्यापार 
व्यवसाय यानाः सुखं जीवन न्ह्याकाच्चन । जागिर मदये धुंकूपिन्त थ्व छगू 
अनुकरणीय उदाहरण खः । छुं नं कथंया ज्या यायेत उमेरं पनी मखु, जागिरं 
अवकास जुइवं जीवनं अवकास जुइमखु धेगुया दसु (प्रमाण) दाजुं बिया दिल | 


नखःचखः, बुन्हि जुलकि दाइनं फोन यानाः हइगु “नानी छँ वा ।” बुन्हिबले 
वनेबले दाजुयागु ता:आयुया कामनायासें अपरमिता धारणी ब्वना बिइगु | छन्ह्‌ 
फोन वल “नानी जि ला शान्तिपूरया थकालि (शान्तिकराचार्य) जुल । वि.सं. 
२०७४ साल कार्तिकपाखे स्वयम्भू महाचैत्यय्‌ थकालि लुइगु जुल । छिपिं सकलें 
वा ।” तर छुयाय्‌ जिगु उसायया कारणं याना: व भिंगु ज्याय्‌ जि वने मफृत । छुं 
fe लिपा दाजु, पीत, भिन्चापिं दक्वं जिगु sa वयाः स्वयम्भूइ शान्तिपूरय्‌ पुजा 
यानावयागु धकाः स्वां, सिन्हः, प्रसाद बिल, भागीयाना: प्रसाद कया: । भी बाज्या 


AAA 


शान्तिकराचार्य जूगु हानं दाजु नं शान्तिकराचार्य जुया: नां तल धकाः धया । 
न्ह्यौपुकक Beer: उसाय्‌ बांलातकि छँ वा धका: दाजुपिं ल्याहाँ वन । 


ई न्ह्यानावना च्वन, विधातानं ग्वःगु ग्वसाः सुनानं मस्यू । छुं न्ह्यः तिनि 
जिगु छुँ वया द: नापलाना वंम्ह दाजु आकाभाकां बि.सं. २०७४ साल मंसिरया 
द्वादशी कुन्हु थ्व अनित्य संसार त्वःता बिज्यात धाःगु दुःखद्‌ खवर न्यनेमाल | 


E] 


दाजुयागु गुण लुमंका थ्व छत्वाचा: नुगः ख थन प्वंकागु जुल | 
“बुद्धे भवेयं जगतो हिताय ।” 


नुगः खँ पवंकूम्ह 
be केशरी मेज बज्राचार्य 
क्वाहला, थौंकन्हे छाउनी 


विधातानं ग्वःगु ग्वसाः (सिल) 

विधातानं ग्वःगु ग्वसाः सुनानं मस्यू २ 
थौं सुख जुल धका: लयलय्‌ ताया जूसां 
कन्हेयागु छु दु ग्वसाः ? ॥ 

विधातानं ग्वःगु ग्वसाः सुनानं मस्यू २ 
थथें जाःम्ह काय्‌ बुया ee जक दयूवं 
स्वरे वंगु मांम सिना ॥ 

विधातानं ग्वःगु ग्वसाः सुनानं मस्यू २ 
सुद्धोदन जुजु जुयाः नं कायमचा 

चमा नाप aA माल हवना: ॥ 
विधातानं ग्वःगु ग्वसाः सुनानं मस्यू २ 


दाजुयात सिल: देछाःम्ह 
FE केशरी मैञी बज्राचार्य 
क्वाहला, थौकन्हे छाउनी 


AT 


श्री बसुन्धरादेवी सफू ब्वनेधुंकाः 


श्री बसुन्धरादेवीयात अतिक श्रद्धाभाव व धार्मिक चितं आश्विनकृष्ण अर्थात 
जलागा: तृतीया BS गुगु व्रत दना पूजाआजा जुइ उकियात गातिला वा तिलाव्रत 
धकाः धयावया च्वंगु जुल । नेवाः समाजय्‌ महायान बज्रयान परम्पराकथं थथे 
हनावयाच्वंगु गुलि दत उकिया इतिहास भीके मद्‌ । न्ह्यागुसां बुद्धं बियाबिज्याःगु 
धर्मया लँपुतिइ पला: छिकेत उकिया दर्शनयात थुइकेत बसुन्धरा द्य: थेँ जाःम्ह 
सृष्टियाना: गुगु ज्या यात व अतिकं च्वछाये बहजू । थ्व सफू जिमि मखंबहा: 
(रत्नकिर्ति महाविहारया) किजा भाजु रबिन्द्र बज्राचार्य च्वया: न्हूगु परम्परायात 
न्ह्याकूथें ताल । बसुन्धरायात दुव्यंक म्हसिका: कीत लानाच्वंगु व लायगु भ्रमयात 
थ्व सफूतं चीकाबी धयागु विश्वास कया | थ्व सफ्‌ खासयाना बसुन्धरा द्यःप्रति 
आस्था विश्‍वास अले भावभक्ति दुपिसं ब्वनाः थुइकाः अनुसरण याइ गुकिं 
बास्तविक सांसारिक खं थुइका: धर्मय्‌ दुतिनेत सक्षम जुइ धयागु मनंतुना | 


खला किजाभाजु संक्षिप्त बसुन्धरा द्यःया रुपरङ्ग म्हयागु अंगप्रत्यंग, तिसावसः 
सकतांयागु छता छता याना: प्रतिकया अर्थ थुइकेगु कृत: यानातःगु उचित जू | 
बास्तबय्‌ सीके थुइके माःगु खं थ्व हे खः । उकि भी बज्राचार्यपिसं थजाःगु 
तिलाव्रत थेँ जाःगु धार्मिक व सास्कृतिक ज्या याये न्ह्य: ब्वतिकाइपिं सकसितं 
स्पष्ट व्याख्या याना थुइकेगु परम्परा न्ह्याकेमाःगु खँय्‌ सकसिया छप्वाः wd जुड 
धयागु विचा: याना । उकि जिं थ्व सफतिं न्हूगु जः ह्वलेगु किजाया कृतः सफल 
जुइगु ताया । थुकिया प्रेरणां मेमेगु नं सफ्‌ थथे हे waar: पिथनी, पिदनी धयागु 
आशा यासे भिन्तुना बियाच्वना । 


मेगु ख थः अबुजुया गुणानुस्मरण याना: थ्व सफ्‌ च्वया: थः मांयापाखें 
पिथकेगु गुगु ज्या ख जुल थ्व अतिक प्रशंसा याये बहजु | मदुम्ह अबुजुया तःधंगु 
भाग्यया खँ खः शान्तिकाराचार्य थें जाःगु पद प्राप्त याना: स्वयम्भू शान्तिपुरया 
आगमय्‌ प्रवेश याना विज्यागु । वसपोल दाजु जुजुरत्नं शान्तिपुर दुहाँ बिज्याना 
गुगु अनुभव कयाबिज्याःत थ्व तःधंगु भाग्या खँ खः | थजाःगु अवसर पूर्व जन्मया 
भिंगु संस्कार मदयेकं मदइगु थें ताया | 


apa लिपा किजा रबिन्द्र, पीभत बाबामैजाँ व सकल oor पिसं थ्व सफ 
च्वया पितबीगु ज्यायाना: AHA मन क्वसापिन्त सत्यगु खँ थुइकेगु अवसर 
बियाबिज्याःगुलि सुभाय्‌ मबिसे मगाः । नापं थुकिया पुण्यं सकसियां भिं जुझमाः | 
खास याना: मदुम्ह दाजु न्ह्याथाय्‌ जन्मकाःवंसां धर्म प्राप्तिया लय्‌ लायमा: थ्व हे 
मनं तुनाच्वना । 
मदनसेन बज्राचार्य 
मखं बहाः (रत्नकीर्ति महाविहार) 


मनंतुना 

सदां स्थिरं च्वने मदुगु देह त्वता: थ्व अनित्य संसारं बिदा कयाः दिवंगत 
ar बिज्याःम्ह जहान श्री शान्तिकराचार्य जुजु (सर्वज्ञ) रत्न बज्राचार्य सुखावती 
qaqa श्री अभिताभ तथागतया चरणकमलय्‌ बास लायेमा धैगु कामनायासें 
सकल सत्वप्राणीपिन्त उद्धार यानाः बिज्याःम्ह बुद्ध जननी माता श्री 
बसुन्धरादेवीयागु बारे बःचाधंगु थ्व सफू दकिलाया पुण्यतिथिस (ने.संः ११३९ 
थिंलागा द्वादशी, मंगलबाः) पिकयागु जुल । थ्व सफतिइ श्री बसुन्धरादेवीयागु 
म्हसिकानापं नेपालमण्डलया बौद्ध समाजय्‌ बसुन्धरादेवीया धार्मिक व सामाजिक 
प्रभावया वारे छु भचा चर्चा जुया च्वंगु जुल | थ्व सफ्‌ छपिंगु ल्हाति लागु दु 
ब्वना दि धयागु भरसा याना च्वना । 


थ्व सफू पिकायेत ग्वाहालि याःपिं केहँभत केशरीमैजा, भिन्चा महेश्वर व 
कायचा सुरोजमुनियात यक्वयक्व सुभाय्‌ बियाच्चना | सफूयागु प्रुफ स्वया दवंगु 
भिंका थःगु न्वचु च्वयादीम्ह मखं बहाःया (रत्नकीर्ति महाविहार) सह प्रा. मदनसेन 
बज्जाचार्ययात दुनुगलंनिसे FHA देछानाच्चना | 


थुगु पुण्यं जगत संसारय्‌ च्वपिं सकल सत्वप्राणीपिं उद्धार ज्वीमा धकाः 
कामनायासे थुगु सफू पिकया: धर्मदान यानागु जुल । 


मनंतुनापिं 

जहान : बाबामैज बज्राचार्य 

rena व जिचाभाजु : रचनामैजा / जितेन्द्रमान बज्राचार्य 
काय्‌ व भौ : रबिन्द्र/सोनी बज्राचार्य 

काय्‌ व भौ : करुणा “यमुना बज्राचार्य 

रत्नकीर्ति महाविहार, मखंबहाः, Y 

(थौंकन्हे साकुना, गैहीधारा) 

परिशिष्ट-१ गुठि संस्थानं शान्तिकराचार्य पदय्‌ नियुक्तियागु पत्र 


परिशिष्ट-२ षोदशी लक्ष्मी 
परिशिष्ट-३ अष्टोत्तरशत वसुन्धरानाम 


परिशिष्ट-४ दि. जुजुरत्न बज्राचार्यया तापाः वाज्या निसेया बंश 
परिशिष्ट-५ दि. जुजुरत्न बज्राचार्यया तापाः वाज्या निसेया बंश वृक्ष 

न्ह्यखँ 

नेपाःया बौद्ध समाजय्‌ आर्य श्री बसुन्धरादेवीयागु तःधंगु थाय्‌ दु । 
बुद्धं कनाबिज्याःगु धर्मया लँपुतिइ न्ह्यायेत उकिया दर्शनयात थुइकेत 
थनयापिं बौद्ध धर्मावलम्बितय्‌सं श्रद्धायानाः बसुन्धरादेवीया पूजाआजा 
यायेगु नापं व्रत च्वनेगु, साधना यायेगु, ध्यान च्वनेगु, धारणी स्तोत्र 
पाठ ब्वनेगु, जात्रा उत्सव हनेगु, बसुन्धरादेवीयागु बाखं कनेगु व न्यनेगु 
परम्परा न्ह्यानावयाच्वंगु दु । 


बसुन्धरादेवीयागु बारे सूर्योदय जुजुयाः बाखं, धीमती अवदान, 
विमलावती अवदान, सुचन्द्र अवदान व दानासुरया कला: यक्षणी उद्धार 
याना न्यापु बाखं दु । सूर्योदय जुजुया E नन्दीमुख अश्वघोष 
अवदानं नापं रत्नमाला अवदान नं धाः | अथेहे सुचन्द्र अवदानयात 
सुचन्द्र गृहपति परिपृच्छासूत्र वा सुवर्ण निधानसूत्र धकाः नं धायेगु याः । 


बसुन्धरादेवीयागु पौराणिक साहित्य व उकिया परम्परा 

नेपालमण्डलयागु बुद्धधर्मय्‌ आर्य श्री बसुन्धरादेवीकल्पसुत्र, 
ललितविस्तरसुत्र, श्री स्वयम्भू पुराण, साधनामाला आदिस 
बसुन्धरादेवीयागु बारे थथे उल्लेख यानातःगु दु | 


आर्य श्री बसुन्धरादेवीकल्पसुत्र 

दकले न्हांपा भगवान बुद्धं कौशास्बिक महानगरय्‌ कण्ठक 
महावनय्‌ घोषिताराम धयागु क्यबय्‌ (बगैंचा) विहार यानाच्चंगु इलय्‌ 
सुचन्द्र गृहपति महाजनयात बसुन्धरादेवीयागु धर्मोपदेशना ब्यूगु खँ आर्य 
श्री वसुन्धराकल्पसुत्रय्‌ न्ह्यथनातःगु दु । थ्व सुत्रय्‌ भगवान बुद्ध स्वया 
ea बज्रधरसागरगंभिरनिरोर्धोष नायाम्ह तथागतं आर्य श्री 
बसुन्धरादेवीयात श्रद्धाभाव तयाः उपासना यानाः मण्डः दयेकाः ब्रत 
च्वनेगु, पुजाआजा यायेगु विविध-विधान व थथे यानागु पुण्यं मनंतुनागु 
दकव पूवनी धकाः धर्मदेशना यानातःगु दु । थ्वहे इलंनिसे 


बसुन्धरादेवीयागु व्रत IA: पुजाआजा यायेगु प्रचलन वःगु खः धकाः 
भगवान बुद्ध कनाबिज्यागु खः | 


` 


थ्व सुत्रकथं स्वयेबले भगवान बुद्ध स्वयां न्ह्यःनिसें हे 
बसुन्धरादेवीयागु व्रत च्वनेगु परम्परा दयेधुंकूगु खनेदु । थ्वहे परम्पराकथं 
नेपा: देयागु बौद्धधर्मावलम्बितयूसं पञ्चशील, अस्तशीलय्‌ च्वनाः दश 
अकुशल कर्म त्याग याना: भाद्र कुष्णपक्षया तृतीया व माघ कृष्णपक्षया 
तृतीया नापं लयूलयपतिकं कृष्णपक्षया तृतीया GE दच्छियंक 
बसुन्धरादेवीयागु उपोशतब्रत च्वना: व्रतबाखं न्यनावयाच्वंगु दु । 
बसुन्धरादेवीयागु आस्थाया प्रलिककथं गुथि नापं धार्मिक व पुरातात्विक 
महत्वंजाःगु यक्व थाय्‌ साक्षी स्वरुप नेपाःलय्‌ थायृथासय्‌ दयाच्वंगु दु । 


ललितविस्तरसुत्र 

ईशाया प्रथम/द्वितीय शताव्दीपाखे ललितविस्तरसुत्र च्वयातःगुकथं 
भगवान बुद्धं बुद्धत्व ज्ञान कायेन्ह्यः सिद्धार्थ राजकुमारया इलय्‌ 
बोधिमण्डप चतुरंग अधिस्थान याना: थःयात बुद्धत्व ज्ञान मलातले 
अधिस्थानं दने मखु धकाः दुढसंकल्प याना बोधिबुक्ष aa बज्जासनय्‌ 
ध्यान AT खः | थ्वइलय्‌ मारश्रेष्ठ नमुचिं राजकुमार सिद्धार्थयागु ध्यान 
भंग यायेत: थःगु सेना सहित वःगु खः । सिद्धार्थयागु ध्यान भंग यायेगु 
Mid यक्वकथं कुतःयाये qe सिद्धार्थयाके अतितकालय्‌ दानपारमिता 
पूवंक्‌गु साक्षी काःबले राजकुमार सिद्धाथं थम्हं न्हापायागु अनेक 
पूर्वजन्मय्‌ बोधिसत्वया रुपय्‌ यक्व दानपारमिता पूवंकागुया दृश्यसाक्षी 
मेपिं सुंमदुगु, केवल थुकियागु साक्षी पृथ्वीमाता (बसुन्धरादेवी) जक 
दुगुलिं पृथ्वीयात स्पर्षयाना: PAT इलय्‌ पृथ्वी हे कम्पन जुइक पृथ्वीमाता 
बसुन्धरादेवीं राजकुमार सिद्धार्थयागु पूर्वजन्मे दानपारमिता पूवंकगुया 
साक्षी स्वरुप थः दुगु आकाशवाणी याःगु वर्णन यानातःगु दु । थ्व खं 
पालि जातक अर्थकथालय्‌ नं उल्लेख यानात:गु दु । थथे पृथ्वीमाता 
बसुन्धरादेवीयात थःगु न्हापायागु जुनी दानपारमितायागु साक्षी तगुया 
प्रलिककथं भगवान बुद्धयागु भूमिस्पर्ष मुद्रायाग्‌ मूर्ति दुगु खः । बर्माय्‌ 


२ 


भिक्षुपिसं आःतककनं पुण्यानुमोदना यायेगु इलय्‌ पृथ्वीयात थियाः 
बसुन्धरादेवी साक्षी तयेगु चलन दु | 


अथेहे सुचन्द्रावदान परिवर्तनय्‌ नं सुचन्द्र गृहपतियात श्री 
बसुन्धरादेवीं उदारयागु बारे च्ययातःगु दु | 


श्री स्वयम्भू पुराण 

स्वयम्भू पुराणयागु प्यंगू (विश्वभू तथागत, दानासुर पत्नी, 
महामञ्जुश्री व शान्तिकराचार्य) प्रसंगय्‌ बसुन्धरादेवीयागु बारे 
न्ह्यथनातःगु दु | सप्ततथागतमध्ये विश्वभू तथागत स्वयम्भू ज्योतिरुप 
दर्शन यायेत व:बले फूलच्च पर्वतय्‌ च्वनाबिज्याःगु खः । थन थासय्‌ 
च्वना: नागवास दह (नेपालमण्डल) यागु लः सुना वनाः अनेक तीर्थ, 
उपर्तीथ नापं वीतराग उत्पन्न जुइगु व फूलच्च पर्वतया क्वय्‌ 
बसुन्धरादेवी उत्पन्न जुयाः बसुन्धरादेवीयागु पादमूलं पवित्र जलं भरीपूर्ण 
गुणागुलि (गोदावरी) कुण्ड उत्पत्ति जुड धका: भविष्यवाणी याःगु खः । 
लिपा कालान्तरय्‌ दानासुरया कलाःनं महालक्ष्मी बसुन्धरादेवीयागु 
श्रद्धाभाव पूर्वक व्रत च्चंगु हनिं बसुन्धरादेवी अति प्रशन्न जुयाः दर्शन 
बिउबले बसुन्धरादेवीयागु पादमूलं तत्काल कुण्ड उत्पन्न जुयाः 
जलप्रवाह जुल | थ्वहे जल प्रवाहं उत्पत्ति जूगु प्रभावती खुसि |@ | अथेहे 
श्री स्वयम्भू ज्योतिरुपयागु दर्शन यायेत महाचीनया पञ्चशीर्ष पर्वतं थः 
MATA केशनी व उपकेशनी (वरदा व मोक्षदा) नापं वःम्ह महामञ्जुश्री 
नं थःगु चन्द्रहास खड्गं चोभाःयागु गुं (डाडा) पालाः कालीदह/ 
नागवासदहयागु लः पितछवये de थः शक्तिपिन्त बास बिउगु थाय्‌ 
ध्यानोच्चयात विद्यादेवी (सरस्वती) व फूलच्चयात श्रीदेवी लक्ष्मी बसुन्धरा 
धका: कयातःगु दु । श्री शान्तिकराचार्यया सल्लाहकथं बृषदेब TE 
स्वयम्भू ज्योतिरुपयात चैत्य दुने प्रतिस्था याना: जोगेयायेत अन वसुन्धरा 
साधना कलश (भद्रघट) यागु प्रतिस्था यात । थ्व थाययात बसुपूर धका: 
धाइ | शान्तिकराचार्यया सल्लाहकथं स्वयम्भूइ स्थापना यानात:गु न्यागू 
प्रमध्ये थ्व छगू खः | 


साधनामाला 

साधनामाला सफुलिं द्यः तयेगु ध्यानभावना यायेगु भवलय्‌ द्यःयागु 
प्रतिमा लक्षण बारे वर्णन यानातःगु दु । थ्वहे भवलय्‌ आर्य श्री 
बसुन्धरादेवीयागु नं वर्णन यानातःगु खः । थ्वहे वर्णनकथं बसुन्धरा 
देवीयागु चित्र, पौभाः व मूर्तित बिकास जूगु खनेदु । 


बसुन्धरादेवीयागु अर्थ व म्हसिका 

बसुन्धरादेवीयात बुद्धधर्मय्‌ पृथ्वीयागु प्रतिककथं कयातःगु | 
बसुन्धरा पृथ्वीयागु अनेक नां मध्ये छगू नां खः | वसुन्धरा, भूमि, मही, 
बसुमति, गो, कु, वसुधा, धरणी आदि पृथ्वीया पर्यायवाची खंग्वःत खः | 
थ्व मध्ये धरणी, वसुधा आदि de आर्य श्री वसुन्धरानाम 
धारणीस्तोत्रम्‌स नं बसुन्धरादेवीया नांकथं कयातःगु दु | 


बसुन्धरा खँग्व: वसु व धरा निगः खँग्वःयागु संयुक्तरुप खः । वसु 
धायबवले TER अर्थ अन्न, धन, रत्न आदि खःसा धरा धायेबले धारण 
यानात:गु खः । अतः अन्न, धन, रत्न धारण यानातःम्ह द्यः कथं 
बसुन्धरादेवीयात कयातःगु दु । अले अन्न, धन, रत्नयागु स्रोत धयागु हे 
पृथ्वी खः | अथे जुयाः बसुन्धरादेवीयात पृथ्वीमण्डल हे धारण यानातःम्ह 
द्यःकथं कयातःगु दु । पृथ्वीयात धारणयानाः थ्व पृथ्वी दुगु अन्न, धन, 
रत्नआदि समस्त प्राणीजगतयात पालनपोषण याइम्ह द्यःकथं 
बसुन्धरादेवीयात कयातःगु खः । पृथ्वी भीतमाःगु दक्वकथंयागु अन्नत 
सइगु खः सा पृथ्वीयागु गर्भय्‌ यक्वकथंयागु खानीले गथेकि लूँ, वः, हिरा, 
मोती, ली, सिजः, जुहारात आदि बहुमूल्य धातुत तथा नवरत्न थेँ जाःगु 
पत्थरत दु । थथे पृथ्वीस दुगु व दैगु दकव अन्न, धन, रत्न यागु अधिपति 
am: दकव प्राणीतय्‌गु पालनपोषण यायेगु अठोट यानाच्वम्हकथं 
बसुन्धरादेवीयात कयात:गु दु । 


बुद्धर्धमय्‌ चतुर महाभूत धकाः पृथ्वी, आप, तेजो व वायु यानाः 
प्यंगूयात कयात:गु दु । थ्व प्यंगुलिइ आकाश धातु छगू तनकि न्यागूयात 

पञ्चमहाभूत धकाः ae । बुद्धधर्मयागु सिद्धान्तकथं संसार थ्वहे 
पञ्चमहाभूतं बनेजूगु खः । बसुन्धरादेवी थ्वहे पञ्चमहाभूतमध्ये छगू 
पृथ्वी तत्वयाकथं कयातःगु खः | 


बसुन्धरादेवीयात ग्रहमाता धकाः नं कयातःगु दु । ग्रह भिंकेत, 
शान्तिस्वस्ति यायेत सप्तबार ग्रहमातृकाकथं TE छम्हछम्ह द्यःयागु पाठ 
यायेगु चलन दु । थ्वहे चलनकथं आइतबार कुन्हु बसुन्धरादेवीयागु 
बसुन्धरादेवीनामोष्टरशत पाठ यायेगु चलन दु | 


बसुन्धरादेवीं ल्हाहातं प्रज्ञापारमिता सफ्‌ ज्वंनातःगु दु । थ्व 
प्रज्ञापारमिता धयागु बुद्धत्व लाभ यायेगु ज्ञान खः । अले बसुन्धरादेवीयात 
बुद्धजन्म याइम्हकथं बुद्धजननी धका: नं कयातःगु दु । 


युगकथं बसुन्धरादेवीया स्वरुप 

धार्मिककथं युगयात प्यंगू युगय्‌ ब्व:थलातःगु दु । थ्वहे प्यंगू 
युगकथं बसुन्धरादेवीयागु नं प्यंगू स्वरुपकथं कयातःगु दु । थ्वकथं १. 
सत्ययुगयाम्ह बज्रवाराही, २. त्रेतायुगयाम्ह वसुन्धरा, ३. द्वापरयुगयाम्ह 
महालक्ष्मी व ४. कलियुगयाम्ह वज्रकौमारी खः | 


बसुन्धरादेवीया धार्मिक तथा सास्कृतिक तीर्थस्थल 

नेपाःदेशय्‌ यक्वकथंया द्यः माने यानावयाच्वंगु दु । थुकेसनं प्यंगू 
दिशाय्‌ प्यम्ह द्यः कायेगु चलन दु । थ्वहे चलनकथं बसुन्धरादेवीयागु नं 
प्यंगू AT थाय कयातःगु दु । पूर्व दिशाय्‌ बोदेया ईदे बसुन्धरादेवी, 
दक्षिण दिशाय गोदावरीइ गोदावरी कुण्डय्‌ बसुन्धरा तीर्थस्थल, पश्चिम 
दिशाय्‌ स्वयम्भुइ बसुपूर व उत्तर दिशाय्‌ महाराजगञ्जय्‌ बसुन्धरा द्रं । 


छपा: ख्वा: निकाः wer दुम्ह ईदेया बसुन्धरादेवीयागु प्रस्तरमूर्ति 
उत्तरलिच्छविकालया अन्तिम ईपाखे निर्माण जूगु खनेदु । जुजु रणजित 
मल्लयागु इयागु अभिलेख थन दु । बसुन्धरादेवी धनधान्यरत्नया 
अधिष्ठात्रीदेवी जूगुलि थ्वकिया प्रभावं थन अन्न बस्तु प्रशस्त मात्राय्‌ 

उब्जनी जूगु खः धकाः कयातःगु दु । थथे जुयाहे थुगु थाययात 
प्राचीनकाले अन्नपूर्ण देय्‌ बुँदे धाइगु खः | कालान्तरे बुँदेया अपभ्रंस जुया 
बोदे धायगु चलन जुल | शिलापत्रस इर्यदेश धका: स्पष्ट नक्सां धयात:गु 
दु । आर्यदे अपभ्रंस जुया इर्यदे जूगु खः | 


श्री स्वयम्भू ज्योतिरुप दर्शन यायेगु निम्ति बिज्याःपिं सप्त 
तथागतपिंमध्ये ARE विश्वभू तथागतं भविष्यवाणीयानाः थुगुकथं श्री 
बसुन्धरादेवीयागु पादुका मूलं (ग्वालिं) उत्पन्न जूगु गोदावरी (गुणागुलि) 
जया तिर्थया नांम्हं प्रसिद्ध जुयाच्वंगु दु । थुगु गुणागुलि कुण्डया लंखं 
प्रवाह जूगु खुसियात प्रवाहवति धाइ | थ्वहे परम्परायात अनुस्मरण यानाः 
प्रत्येक धार्मिक कार्य पूजा संकल्प यायेबले थौंतकक नं “श्री 
वसुन्धराप्रभाबोत्पन्नप्रभावति नदी संगमे ...” धकाः थ्व वाक्य AAT 
वयाच्वंगुलिं प्रमाणित जू । दानासुरया कलाः यक्षणी उद्धार जूगु बाखं 
थ्वहे तीर्थनाप स्वापू दुगु बाखं खः । 


श्री स्वयम्भू ज्योतिरुपयात सुरक्षा व आदर सत्कारया निम्तिं महान 
चैत्याकारया रुपं परिणतयानाः प्रतिस्थायानाः बिज्याःम्ह नेपाःया दकले 
न्हापांम्ह गुरु वज्रधरया अशं जुया वसपोल गुरुवर सिद्धाचार्य श्री 
शान्तिकराचार्यजु प्रलिस्था याना थकूगु पञ्चपुरमध्ये छगू थुगु बसुपुर 
नाम प्रसिद्ध जुयाच्चंगु दु । गुम्ह श्रद्धालु भक्तजनं थुगु थासय्‌ पुरश्चरण 
आदि च्वन धाःसा निश्चयनं उम्ह भक्त श्रीसमृद्धिशाली जुड धकाः 
स्वयम्भू पुराणय्‌ उल्लेख यानाः तल | 


गुरु महा मञ्जुश्रीनं राज्याभिषेक याना थकूम्ह जुजु धर्माकरया 
राजधानी मञ्जुपत्तन लाजिम्पातया उत्तरपाखे AN छगू सन्निबति पुलागु 
भग्नावशेष धिस्को दु, गुगु gr हे वर्तमान are नामं प्रसिद्ध 
जुयाच्चंगु जुल । थुगु थाय्‌ सायद जुजु धर्माकरं राज्यया शासन व्यवस्था 
यायेत प्रतिस्था याना थकूम्ह बसुन्धरादेवीया देग: व क्षेत्रया भग्नावशेष 
जुइफु धकाः अनुमान यानातःगु दु । कालान्तरे उगु पवित्रगु 

यतिहासिकस्थल प्राकृतिक व मानविय प्रकोपं विनाश जुल Ash । थ्व 
थासय्‌ उगु संस्मरण स्वरुप बसुन्धरादेवीयागु देगः प्रलिस्था यानातःगु दु । 
थौंकन्हे थुगु थासय्‌ बसुन्धराद्व॑या नामं प्रसिद्ध जुयाच्वंगु दु । 


थुगु प्यंगू थाय्‌ बाहेक नं यक्व थासय्‌ बसुन्धराद्यः व द्यःया प्रतिक 
कलश स्थापना यानातःगु दु । गथेकि चाःबहिलिइ aad चैत्ययागु 
पश्चिमाभिमुख वेदिकाय्‌ लिच्छविकालिन जुजु वृषदेवयागु शासनकालय्‌ 
स्थापना यानातःगु बसुन्धराया प्रतिक भद्रघटपूर्णकलश, तुकंबहा:यागु 
विशाल चैत्ययागु पश्चिमाभिमुख वेदिकाय्‌ बसुन्धराया प्रतिक कलश, 
नरेन्द्रदेव जुजुयागु इलय्‌ स्थापना यानातःगु लगनखेलय्‌ च्वंगु 
दलंमाजुयात बसुन्धरादेवीया प्रतिक स्फटिककलश, हरिसिद्धि जलदेशय्‌ 
जलदेवीयागु रुपय्‌ बसुन्धरादेवीया प्रतिक गोम्पचा पलिस्था यानातःगु, 
क्वहितिइ लिच्छविकालयागु अन्तय्‌ पलिस्था यानातःगु शिलास्तम्भय्‌ 
बसुन्धरादेवीयागु सस्मरण स्वरुप शुभ प्रतिक कलात्मक सुन्दर कलश 
अंकित यानातःगु, विशालबजारयागु दक्षिणद्वारयागु पूर्वय्‌ भगवतिया देगः 
जवपाखे चयप्यपाह: दुगु पलेस्वां अंकित ल्वहंयागु कलात्मक सुन्दर भव्य 
मण्डलयागु दथुइ बसुन्धरादेवीयागु प्रतिक पूर्णकलश, फम्पिं वज्जयोगिनी 
TA देगलय्‌ दुने बसुन्धरादेवीया प्रस्तरमूर्ति, स्वनिगःया बिहारयागु 
क्वाःपाःद्यः न्ह्यःनेसं स्थापना यानातःगु जलपात्र (जलगाः) यात 
बसुन्धरादेवीया धर्मपाल जम्बलजलेन्द्रयागु चिचीधंगु मूर्तियात खने 
मदयूक AGA FATA आदियात कायेफा | 


बसुन्धरादेवीया कुल व भुवन 

महायान बौद्धधर्मया सिद्धान्तकथं पञ्चबुद्धयागु न्याम्ह बुद्धयागु 
न्यागू कूल दु । हरेक बुद्धपिनि थःथःगु हे वर्ण दु । गथेकि बैलोचन 
तुयुम्ह, अक्ष्योभ्य्‌ वँचुम्ह, रत्नसंभव म्हासुम्ह, अमिताभ ह्याउँम्ह खःसा 
अमोघसिद्धि वाउँम्ह खः | पञ्चबुद्धपिन्त थ्वहे वर्णकथं कुलय्‌ व्वथलेगु 
यानातःगु दु । बसुन्धरादेवी म्हासुम्ह द्यः जूगुलिंयानाः रत्नसम्भवयागु 
कुलयाम्ह द्यः धकाः कयातःगु दु । थ्वहे प्रतिककथं बसुन्धरादेवीयागु व्रत 

च्वनीबले म्हासुगु वसः पुनीसा फतिंफक्व: म्हासुगु जक छयली । अथेहे 
पञ्चतत्वमध्ये पृथ्वीतत्वयात सांकेतिककथं म्हासुगु वर्णकथं थ्वहे कुलय्‌ 
तयातःगु दु । रत्नसम्भवया कलकथं बसुन्धरादेवी पञ्चस्कन्धय्‌ 
वेदनास्कन्ध व पञ्चज्ञानय्‌ समताज्ञानया द्यःकथं कायतःगु दु । 
बसुन्धरादेवीयागु भुवन अकनिष्ट भुवन खः । थथे जूसां गबलेंगबलें 
अभिताभबुद्धयागु सुखावती भुवनय्‌ सा गबलेंगबलें तुसिता भुवने नं बास 
याइ । 


संवृतिसत्य व परमार्थसत्यया प्रतिक बसुन्धरादेवी 

बुद्धधर्मय्‌ संवृतिसत्य व परमार्थसत्य यानाः सत्ययात निथीकथं 
ब्वथलातःगु दु । भीगु मिखां खंकेफुगु दक्व प्राकृतिक बस्तु संवृतिसत्य 
खःसा परमार्थसत्य धयागु यथाभूत ज्ञान खः । संवृतिसत्य पृथ्वीयात व 
परमार्थसत्य प्रज्ञायात बसुन्धरादेवीयाकथं कयातःगु दु | 


बसुन्धरादेवीया रुपलक्षण 

बसुन्धरादेवीयागु छपाःख्वाः निकाल्हा:, छपाःख्वाः प्यकाल्हाः, 
STE खुकाल्हाः व स्वपाःख्वाः खुकाल्हाः यानाः प्यंगु प्रकारयागु 
रुपयागु मूर्ति व पौभा:चित्र खनेदु । थौकन्हे स्वपाःख्वाः खुकाल्हाः दुम्ह 
बसुन्धरादेवीयागु मूर्ति व पौभाः यक्वः खनेदु । साधनामालाय्‌ स्वथाय्‌ 
ध्यानभावना यायेगु श्लोकय्‌ SICH: निकाल्हाः दुम्ह बसुन्धरादेवीयागु 
बारे न्स्यथनातःगु दु । दकले न्हापा “बँ” कार बीजं उत्पन्न जूम्ह, 
सुवर्णया रुप दुम्ह, दकव प्रकारयागु तिसां तियातःम्ह, भिंखुदॅया 
ल्यासेयागु यौवनं जाःम्ह जवगु ल्हाःतं वरदमुद्रा व खवगु ल्हाःतं 
धान्यमञ्जरी ज्वनाच्वंम्ह, मुकुतय्‌ अक्षोभ्य तथागत धारण यानातःम्ह 
बसुन्धरादेवीयागु ध्यान यायेगु या । (साधनामाला, ओरिन्टल इन्स्टिच्यूट, 
बरोडा, दोस्रो संस्करण, पृ ४२१, बँकारबीज निर्जातां बसुधरा भगवती 
ध्यायात्‌ कनकवर्णा सकलालङ्कारबतीं द्विरष्टवर्षाकृतिं दक्षिणकरेण वरदां 
वामकरेण धान्यमञ्जरीधराम क्षोभ्यधारिणीम्‌ ।) मेथाय्‌ षट्वर्गया स्वंगू 
बीज अर्धचन्द्राकार “बं” विन्दु दुगु बीजं उत्पन्न जूम्ह वसुन्धरादेवी 

म्हासुगु वर्ण, खवगु ल्हाःतं धान्यमञ्जरी विविध रत्न वर्षा यायेगु भद्रघट 
ज्वनातःम्ह, जवगु ल्हाःतं वरदमुद्रा धारण यानाः दक्वकथंया तिसांतिया 
थः सखिपिंत छचाःखेरं तयाः च्वनाच्व॑म्ह बसुन्धरादेवी थः हे खः धकाः 
भावना याः । (साधनामाला, पृ ४२२, ...षष्ठस्य तृतीय वं बीजं 
set तेनैव निष्पन्ना वसुधारां पीतवर्णां धान्यमञ्जरी 
नानारत्नवर्यामाणट वामहस्तां दक्षिणेन वरदां सव्वालंड्रार भुषितां 
खीजनपरिवृतां भावयेत्‌ अहंमेव वसुभारेति |) हानं लिपा शुन्यतादी 
भावनायानाः म्हासुगु “वं” कार बीजं उत्पन्न जूम्ह म्हासुगु वर्णम्ह, 
नकतिनि वैश MR, छपाः ख्वाःपा दुम्ह, बांबांलाःगु तिसा व aad 
तियातःम्ह, धान्यमञ्जरी व यक्वताजिगु रत्नयागु वर्षा यायेगु घडा खवगु 
ल्हाःतं ज्वना जवगु RA वरदमुद्रा धारण यानाः छचाःखेरं थः सखिपिं 
तया: विश्वरुपी कमलया स्वाफवःया द्यःने चन्द्रमायागु आशनय्‌ च्वनाः 
YET रत्नसम्भव धारण यानाः थःगु बीज हृदयं पिहाःवःम्ह 
बसुन्धरादेवीयागु ध्यान याः | (साधनामाला, ओरिन्टल इन्स्टिच्यूट, बरोडा, 
दोस्रो संस्करण, पृ ४२२, ... पूर्वोक्त विधानेन पीतवँकारपरिणतां द्विभूजैक 
मुखी पीतां नवयौवनाभरणवस्त्रविभूषितां धान्यमञ्जरी 
नानारत्नवर्षघटवामहस्ता दक्षिणेन वरदां अनेक सखीजनपरिवृतां 
विश्वपद्म चन्द्रासनस्थां रत्न सम्भव मुकुटिनी स्वबीज हृदयां झटिति 
निष्पाद्य मुदां बन्धयेत्‌ ... |) 


च्वय्‌ न्ह्यथना तयागुकथं स्वयबले स्वंगू थासय्‌ छपाः ख्वाःपा 
निकाल्हाः दुम्ह बसुन्धरादेवीयागु बारे वर्णन यानातःगु दु । स्वंगुलिइसं 
जवगु ल्हाः वरदमुद्रा दुसा खवगु ल्हाःतय्‌ छथाय्‌ धान्यमञ्जरी जक 
ज्वनाच्चंगु gu मेगु निगुलि धान्यमञ्जरी नापं घडा (कलश) नं 
ज्वनाच्चंगु दु । ख्वाःयागु बारे धायेगु खःसा न्हापागुलिइ स्वर्ण वर्ण खःसा 
बाकिगुलि म्हासुगु वर्ण खः । म्हासुगु वर्ण धयागु नं स्वर्ण वर्णयागु 
प्रतिककथं हे PAT चलन दु । मुकृतय्‌ चाहिँ छगुलिइ अक्षोभ्य सा 
मेमेगुलि रत्नसम्भव सा वाकिगुलिइ छुनं उल्लेख यानातःगु मदु | 
स्वँगूलिइ बसुन्धरादेवीयागु बिजाक्षर ”बँ” कार उल्लेख यानातःगु दु । 

न्हांपागुलिइ वर्णनयाना: तःकथंयाम्ह बसुन्धरादेवीयागु प्रस्तरमूर्ति बोदेयागु 
इदे बसुन्दरादेवी खः । थ्व बसुन्धरादेवी आःतक लुयावःगु 
बसुन्धरादेवीयागु दकले पुलांगु प्रस्तरमुर्ति खः । पं. वद्रीरत्न बज्राचार्य 
सम्पादन यानादिगु बसुन्धरा समाधि सफूयागु पुस्पिका वाक्य नं 
छपाःख्वाः, निकाल्हाः TS बसुन्धरादेवीयागु उल्लेख यानातःगु दु । म्हासुगु 
वर्णयाम्ह, मुकुटेस रत्न धारण याना: ललितासनय्‌ च्वनाः जवगु ल्हाः 
वरदमुद्रा, GAT ल्हाःतं भद्रघट ज्वना च्वंम्ह, सर्वअलंकार विभूषित जूम्ह 
धका: च्वयातःगु दु | (बद्रीरत्न बज्राचार्य, बसुन्धरा समाधि, पृ २, एकमुख 
पीतवर्ण रत्नमकुटं ललितासनं द्विभुजं दहिन भुजं वरदं वाम भुजं भद्रघट 
धरं सर्वालंकार विभूषितं भावयेत्‌ ।) 


SIE प्येकाल्हा TE बसुन्धरादेवी धनलक्ष्मी खः | थ्वयाथःगु 
वर्ण स्वेत खःसा WaT न्हापांगु ल्हाःतं ज्वला न्ह्यूकं व AT ल्हा 
वरदमुद्राय्‌ दुसा खवगु werd सिन्हमुं ज्वना च्वंगु दु । ललितासनय्‌ 
विराजमान जुयाच्वंम्ह GIT: प्यका ल्हा दुम्ह बसुन्धरादेवीयागु जवगु 
पाली काउले (कछुवा) या GA तयातःगु दु । थुकियागु चित्र थ्व सफूया 
दकले न्ह्यःने ब्वयातयागु जुल | 


सूर्योदय जुजुयागु बाखंनय्‌ छपाःख्वा, We qE 
बसुन्धरादेवीयागु बारे वर्णन यानातःगु दु । सूर्योदय जुजुया वाखंनय्‌ 
निम्वदेवी व चूतदेवीं बसुन्धरादेवीयागु व्रत च्वंबले बसुन्धरादेवी स्वयम्‌ 
प्रकट जूगु इलय्‌ स्वपाःख्वाः खुकाल्हाः Te श्री बसुन्धरादेवीयागु दर्शन 
जूगु खः । स्वपाःख्वाः खुकाल्हाः Te श्री बसुन्धरादेवीया परिचय थथे 
बियातःगु दु । 


स्वपाःख्वाः 

way A फिक्कागु ह्याउँ कुमकुमवर्ण (म्हासुगु व ह्याउँगु 
ल्वाकज्याःगु) पृथ्वीया स्वरुप सृष्टिया प्रतिक महालक्ष्मी, दथुया ख्वा: 
म्हासुसेंच्वंगु वर्तमान स्थितिया स्वरुप बसुन्धरादेवी, अले खवगु ख्वा: fea 

ह्याउँसेच्वंगुया अर्थ संहार (विनाश) या रुप कौमारी (कुमारी) या ख: | 
सृष्टि, स्थिति व संहारकथं महालक्ष्मी, बसुन्धरादेवी व कौमारीयात 
कयात:ःगु दु । थ्व स्वंगू स्वरुपयात बिचाः यानाः स्वयेबले थ्व 
पृथ्वीमण्डलय्‌ सृष्टिलिपा गुलि उथलपुथल (विनाश, संहार) जुल, गुलि 
भौगोलिक परिवर्तन जुल, गुलि संस्कृतिया जन्म जुल, गुलि संस्कृति 
मदयावंगुयात क्यनाच्वंगु खनेदु, अर्थात थुगु संसारय्‌ सृष्टि, स्थिति व 
संहार जुइगुया स्वरुप स्वपा:ख्वाःलं क्‍्यनाच्वंगु जुल । थथे धयागु दकले 
न्हापा सृष्टि जुड, अर्थात उत्पन्न जुइ । अले छुं ईतकक वयागु अस्तित्व 
दयाच्वनी | थुकियात स्थिति धकाः धाइ सा अन faut व मदया वनी 
थुगुयात संहार धका: धाइ । थ्व क्रम निरंतर रुपं न्ह्यानाः हे थ्व संसार 
दयाच्चंगु खः | थुकियागु हे प्रतिनिधि बसुन्धरादेवीयागु स्वपाःख्वालं 
क्यनाच्चंगु दु । थथेयानाः संसारयागु प्राकृतिक नियमयात RAAT दु | 
अथेहे संसारय्‌ छुंनं अजर, अमर, नित्य, ga व शास्वत Faq 
अनात्मावादयागु सिद्धान्तयात बसुन्धरादेवीयागु स्वपाःख्वाःन क्यनाच्चंगु 
7 | 


> 


खुकाल्हाः 
महायानी बौद्ध परम्पराकथं बसुन्धरादेवीया खुकाल्हा:यात 
षट्पारमिता (दान, शील, क्षान्ति, वीर्य, ध्यान व प्रज्ञा) कथं कयातःगु दु । 
खुगूकथंयागु पारमितायात पूर्ण जुइक पालनयाना: अनं लिपा छुहे 
यायेमानिगु शेष मदयेका पराकास्था पार यायेगु हे षट्पारमिता खः । 
भगवान बुद्धं बोधिसत्वया रुपय्‌ अनेक पूर्वजन्मय्‌ थ्व दकव पारमिता 
पूर्णरुपं पूवंकूगुलिंहे बुद्धत्व ज्ञान लाना बुद्ध जूगु खः । गथेकि महासत्व 
जातकय्‌ नयेमखना: बमलनाच्वंनाः थः मचा (GHE) तय्‌त दुरु तकक 
त्वंके मफुम्ह धुँ (बधिनि) यात बुद्धं थःगु पूर्वजन्मय्‌ ला, हि थःम्हं हे 
ध्यनाः नकाः दानयानाः पारमिता पूर्वंक्गु खः । बसुन्धरादेवीयात 
षट्पारमिताकथं बसुन्धरा धारणी स्तोत्रय्‌ उल्लेख यानातःगु दु । 

जवगु स्वकाल्हाः 

जवगु न्हापांगु wend (दकलय्‌ क्वययागु ल्हातिं) वरदमुद्रा RA: 
अभयवर बियाबिज्यानाच्चंगु दु । थ्व पृथ्वीमण्डलय्‌ भौतिक शरीर धारण 
याना च्वंपिं प्राणीपिं पालनपोषण यानाः उपिं दक्वसित भय नं मुक्त 
यायेगु वर बियाच्चंगु खः | थ्व वरदमुद्रां सप्तबृद्धि (आय्‌, यश, प्रज्ञा, सुख, 
आरोग्य, धन व जन) प्रदान यानाच्चंगु खः | 


जवगु निपागु ल्हातं (दथु यागुलिं) ज्वलान्हायूकं धारण यानाच्वंगु 
दु । न्हायूक॑या गुण धयागु थःगु न्ह्यःने वःगु भिंगु वा मभिंगु छु बस्तु वइ 
उकिया हे प्रतिविम्ब खनेदइगु खः । न्हायूकं स्वयेगु बोमलाकेत मखु, 
बालाकेत खः | बामलाःसा न्हायूकं स्वया: बालाकेगु, बालाःसा झन हे 
बौलाकेगुया नितिं न्हायूकं स्वयेगु खः । थ्व न्हायूकंनं भींगु स्वभाव गथे 
दु अथे हे थुइका: बामलाःगु स्वभाव मखयेका: TAT स्वभाव (गुण) 
यागु बिकास यायेगु ज्ञान fast खः । अके न्हायूकं आदर्श जीवन 
न्ह्याकेगु छगू ज्वलंया प्रतिक नं खः । थथे जूगुया हुनि न्हायूकयात 
संस्कृत भासं आदर्श धका: धयातःगु दु । न्हायूकं निरालम्बनया प्रतिक नं 
खः | अर्थात न्हायूकंने खनेदुगु बस्तुया विम्ब व बस्तु TAHA RT 
दतले जक खने दयाच्चनी | जव व बस्तु न्हायूकंयागु न्ह्यःने दै मखु 
अबले न्हायूकंनय्‌ व बस्तुयागु छुंनं कथंयागु अस्तित्व (fea) दैमखु | 
भीगु चित्तनं न्हायकं थेँ हे जुइमाःगु व भझीगु जीवनय्‌ वइगु विविध 
घटना नं न्हायूकनं थें व घटना सिधलकि त्वःताछ्वयेमाःगु ज्ञान 
बियाच्चंगु खः । अर्थात आलम्बन मतसे निरालम्बन यायेगु खः । थथे 
यायेफत धाःसा तृष्णा क्षय जुया: जन्म, जरा, व्याधि, मरणयागु थ्व 
भवसागरं मुक्त जुयाः हानं जन्म काये म्वाःलीगु लँपु चायेकाबिइ | 
द्वादसांगप्रतित्यसमुदपादकथं थुकिया भिंनिगू अंगमध्ये तृष्णायात 
मदयेकेफत धाःसा निर्वाण फललाइ सा qoaa मदयेकेत 
निरालम्बनया ज्ञान दयेके मा: । थथेहे गनंगनं थ्व ल्हाःतं रत्नमञ्जरी 
धारण यानातःगु दु । थुकिं पृथ्वीयागु गर्भे दइगु विविध रत्नयात इंगित 

यानातःगु खः । भीगु जीवनयात माःगु धन सम्पतिया प्रतिक खः 
रत्नमञ्जरी | 


जवगु स्वपाःगु ल्हाःतं (दकले AA) जपमाला धारणयानाच्वंगु दु । 
जपमाला समाधि वा ध्यानया प्रतिक खः । जीवनय्‌ सफलता प्राप्त 
यायेत चित्त स्थिर याना: लगनशीलता दयेकेमाः, थुकिया Mid जपध्यान 
यायेमाः धयागु संकेत खः | 


खवगु स्वकाल्हाः 

खवगु न्हापांगु ल्हाः GPA क्वय्‌) पूर्णकलश (स्वर्णघट) 
धारणयानाच्वंगु दु । कलशय्‌ लः जायाच्वनी, कलश पूर्णताया प्रतिक 
खः । पूर्णकलश धयागु सर्वमंगलया प्रतिक खः | 


खवगु निपागु ल्हाःतं (दथुयागु) वागुँइ धारण यानाच्चंगु दु । ANTE 
धनधान्यया प्रतिक खः । म्वाना च्वनेत मनसें मगाःगु अन्नया प्रतिक 
खः । नयेत मुख्यत अन्न मा: । श्री बसुन्धरादेवी अन्नधनया स्वामिनीनं 
खः | अन्नधन प्रशस्त दतकि मनूतयगु जीवन सुखं हनेफइ | 


aay AU Rd (दकले च्वय्‌) प्रज्ञापारमिता सफू धारण 
यानातःगु खः । बुद्धत्व प्राप्त यायेत Fede मगाःगु प्रज्ञाज्ञान 
प्रज्ञापारमिता खः । अकि बसुन्धरादेवी बुद्धजननी खः । महायानी 
नवग्रन्थसुत्रमध्ये प्रज्ञापारमिता दकले न्हापागु मुगु ग्रन्थ खः | 


आसन 

विश्वपद्मया द्यःने चन्द्रमण्डलय्‌ विराजमान जुयाः जवगु तुति क्वय्‌ 
Saat कलशया AA तया: खवगु तुति लथ्यानाः जवगु तुतिया पुलिसं 
तया बसुन्धरादेवी ललितासनय्‌ च्वनाच्वंगु दु । थुकिया अलावा गनंगनं 
पद्मासनय्‌ सा गनं वज्जासनय्‌ नं च्वनाच्चंपि बसुन्धरादेवीया मूर्तित खने 
दु । क्रिया संग्रहकथं जवगु तुति लथ्यानाः खवगु तुतियागु पुलि नापं 

तया: खवगु तुति क्वय्‌ तयातःगुयात ललितासन धाइ सा थन जवगु तुति 
Fa छुवयातःगु दु । 


मुकुट 

बसुन्धरादेवीयागु छयनय्‌ रत्नया मुकुट धारण यानातःगु दु । थ्व 
मुकुटय्‌ गनं रत्नसम्भव गनं वज्रधरसागरगंम्भीरनिर्घोष तथागत सा गनं 
अक्ष्योभ्ययात धारण यानातःगु दु । दानासुरया कलाः यक्षणीयागु बाखनय्‌ 
बसुन्धरादेवीं थयाःगु दिव्यरुप दर्शन ब्यूबले छयनय्‌ पञ्चबुद्ध अंकित 
मुकुट धारण यानात:गु दु । बुद्धधर्मकथं GA कुल छुतय्‌ याइबले छखे 
शिरय्‌ धारण यानातःम्ह द्यःयागु आधार कायेगु चलन दु सा मेखे वर्ण ( 
रंगं) छुतयूयायेगु चलन दु । तर बसुन्धरादेवीयागु कुल छुतय्‌ यायेगु 
आधार धयागु दथुयागु म्हासुगु ख्वाःयागु वर्णकथं रत्नसम्भवया कुलय्‌ 
तयातःगु दु । 


तिसा व वसः 

बसुन्धरादेवीं च्याता प्रकारयागु तिसां तियातःगु दुसा न्याता 
प्रकारयागु वसतं पुनातःगु दु । SATA मटुक, न्हायपनय्‌ कुण्डल, WITT 
रत्नमा: व कण्ठी, ल्हाःतिइ बाजु व चुल्या (चुरा), जूँय मोतियागु 
किंकिंजाल, तुतिइ पाउजु याना: च्याता प्रकारयागु तिसां तियात:गु दु | 
जामा, लं, गा, मेखला (जनि), मतूयात कताकेगु Pate न्याताजि वसः 
खः । 


बसुन्धरादेवीया विविध नां 

युगकथं बसुन्धरादेवीयागु प्यता नां दु, १.सत्ययुगय्‌ बज्रवाराही, 
२.त्रेतायुगय्‌ बसुन्धरा, ३.द्रापरयुगय्‌ महालक्ष्मी व ४.कलियुगय्‌ 
वज्रकौमारी (कुमारी) खः । श्री बसुन्धरानाम धारणीस बसुन्धरादेवीयागु 
भिंखुता नां दु । थ्वयात षोदशीलक्ष्मी धका: धाइ । षोदशीलक्ष्मीया 
भिंखुता नां परिशिष्ट-२ लय्‌ स्वयादिसं । अष्टोत्तरशत बसुन्धरानाम 
धकाः श्री बसुन्धरादेवीयागु सच्छी व च्यागू नां नं दु । परिशिष्ट-३ लय्‌ 
सच्छी व च्यागु नां स्वयालिसं । 

गातिलाव्रत 

बसुन्धरादेवीयागु व्रतयात गातिलाव्रत धाइ । गातिला खँग्व: नेपाल 
सम्वत नाप स्वापू दुगु खँग्व ख: । नेपालभाषा महिनायात ला धाइ । 
हरेक लायात शुक्लपक्ष व कृष्णपक्ष याना: ब्वथलातःगु दु । पुन्हि धुंकाः 
औंसितकयात कृष्णपक्ष धाइगु ख सा औंसि dar पुन्हि तकयात 
शुक्लपक्ष धाइ । कृष्णपक्षयागु ला या ल्यूने गा दइसा शुक्लपक्ष या ला 
यागु ल्यूने थ्व दइ । गथेकि जँलागा व जँलाथ्व जुइ । कृष्णपक्षया गा, 
तृतीयागु ति, व महिनायागु ला स्वंगः आखःग्व: मिलेजुया गातिला Gra: 
जुगु खः | थ्व गातिलाब्रत Ga: नं लयलयपतिक कृष्णपक्षयागु तृतीया 
कुन्हु दनीगु धलं धकाः क्यनाच्वंगु दु । गातिलाव्रत यागु गा छग आखः 
मकासे तिलाव्रत जक धायेगु चलन नं दु । नेपाल सम्वतया जँलाया 
कृष्णपक्ष तृतीया be बसुन्धरादेवीयागु व्रत च्वनीगु दकले तधंगु 
दिनकथं कयातःगु दु | थ्वहेकथं व्रतयात गातिलाव्रत धकाः धायेगु 
यानातःगु खः । थ्व दिन कुन्ह॒ व्रत सुरुयानाः दच्छियंकं लयूलय्‌ पतिकं 
कृष्णपक्ष तृतीया कुन्ह व्रत दना ब्रतबाखं श्रवण यायेगु चलन दु । थ्व 
चलन आर्यबसुन्धराकल्पसुत्रकथं न्ह्यानावयाच्चंगु खः | 


बसुन्धरादेवीया धार्मिक व सामाजिक प्रभाव 

आपा: थें विहारया आगमय्‌ व बज्राचार्य, शाक्य व तुलाधर पिनि 
Sa आगमयूनं श्री बसुन्धरादेवीया मूर्ति, कलश वा थुलि नं मदुसा श्री 
बसुन्धरादेवीया तस्बीर जक सां तयातःगु दइ । श्री बसुन्धरादेवीया मूर्ति 
fà जम्भलजलेन्द्रयात छयं BT जक मदुंक AGT थुनातःगु दइ । 
जलया इन्द्र जम्भलजलेन्दया मुख्य अधिष्ठातुदेवी श्री बसुन्धरादेवी ख: | 
जम्भलजलेन्दयात श्री बसुन्धरादेवीया मुख्य मन्त्री कथं नं कायेगु या | 


इलन्हेया सम्यकय्‌ सम्यक द्यः (दीपंकर बुद्धबोधिसत्व) एवं 


आर्यतारापिं उपस्थित जुइगु बखतस मर्यादाकथं दकले aa तयाः श्री 
बसुन्धरादेवीयात स्वागत सत्कार याइ । 

यल लगंख्य:या प्रसिद्ध ऐतिहासिक थाय्‌ बुंगद्यःया मा द्वलंमाजु 
बसुन्धरादेवी खः । बुँगद्य:या रथ सालीबले त्रिप्रदक्षिणाया रुपय्‌ स्वकः 
तकक बुँगद्यःया रथं चाहुइकेगु परम्परा अद्यापि कायम जुयाच्वंगु दु । थन 
बसुन्धराया प्रतिक स्फटिककलश तयातःगु दु । 


ज्येष्ठ शुक्लषष्ठी कुन्हु बसुन्धरादेवीया स्वरुप पृथ्वीमाता पूजा 
यानालि पृथ्वीयागु प्रसादकथं खुताजि बूबः माय, Ha, मू आदिया वः 
छुना: नयेगु परम्परा थोंतकक न्त्यानाच्वंन | थुखुन्हु पृथ्वीयात भार जुइगु 
झयातुकुतु ज्या यायेगु, बजि ल्हुइगु, कृति वायेगु यायेमज्यू धकाः 
गनातःगु (निशेध यानातःगु) दु । 


तुषिताभुवनसं बिज्यानाच्वंम्ह श्री बसुन्धरादेवीयागु भद्रघट, जलघट 
भय॒भय्‌ बिया: पृथ्वीस असारमासे जलबृष्टि जूगु धकाः बुढापाकातयूसं 
सिनाज्या नाप बसुन्धरादेवीयागु A तयातःगु दु । जलबृष्टिया वरदानं 
अन्नबस्तु प्रशस्त उब्जनी जुड IT हे बसुन्धरादेवीयागु धान्यमञ्जरीयागु 
प्रसाद खः धकाः भाःपिया च्वनी । उकि धान्यमञ्जरी (ante) तिलाब्रत 
दनेत मदयेकं HIT धका: कयातःगु खः | 


तुषिताभुवनय्‌ विज्यानाच्वंम्ह श्री बसुन्धरादेवीयागु व्रतधर्मया 
महिमा प्रशंसा स्वर्गभुवनय्‌ प्रचारप्रसार जूगलिं देवराज इन्द्रया थः AA 
श्री बसुन्धरादेवीयागु तिलाब्रत at दनेगु तःधंगु मनसुवा याना 
बिज्यात | उगु इलय्‌ बसुन्धराब्रत दनेत देवगुरु वृहस्पतियाके By 
सामाग्री मा: धकाः न्यंबले दकव ज्वलं दयानं पालिजास्वां छता स्वर्ग 
भुवनय्‌ दुर्लभ जुयाच्वंगु धागुलिं थः मांयागु सदिच्छा पुरे यायेत देवराज 
Se थःहे मर्त्यमण्डलय्‌ कहाँ वयाः पालिजास्वां खुया काःवःगु जुयाच्वन | 
उगु इलय्‌ नेपाःया प्रसिद्ध तान्त्रिकविद्‌ आचार्यपिंसं पालिजास्वां खूवःम्ह 
इन्द्रयात स्तम्भन यानाः पाता कसेयाना: चिना तल । थथे स्वां खुयाः 
काःगुलिं इन्द्र हे जूसां थ्वयात asia बिइमाः धकाः पिखालखुइ तयाः 
चिनातःगुया सस्मरणकथं येँ जात्रा न्याकिगु चलन थौंतक अद्यापि दनि | 

उगु इलय्‌ स्वर्गभुवनय्‌ इन्द्रया मांमं बिचाः यानाः मर्त्यलोकय्‌ पालिजास्वां 
खुँ धका: इन्द्रयात बन्धनय्‌ तयातःगु सिइका स्वयम्‌ थः हे खसु व च्वापुं 
भुंकाः अदुष्यरुपं वयाः इन्द्रयात वन्धनं मुक्त यानाबिल | थ्वहे परम्पराकथं 
अद्यापि यजापून्हि बले यक्व दयेक खसु व च्वापु व्याप्त जुयाच्चंगुयात 
कयातगु खः । 


नेपाल सम्वतकथं यँलाथ्व द्वादशीनिसे प्रारम्भ ET येया: (जात्रा) 
नेवा: तयगु जक मखुसे राष्ट्रिययकथं हे माने याना: न्यायेका वयाच्चंगु 
जात्रा खः । थ्व जात्राया झवलय्‌ पालिजास्वां खूम्ह धकाः Y इन्द्रयात 
चिना: जात्रा यानातइ । dar जात्रायागु दकले लिपांगु दिन अर्थात 
नानीचाःया कुन्ह॒ नेपालमण्डलया बौद्धधर्मावलम्बिपिंसं बसुन्धरादेवीयागु 
विषेश पूजा याना: व्रत च्वनीगु परम्परा दु । 


बौद्धदृष्टिकोणकथं अन्न, धन, रत्नया अधिष्ठातृ बसुन्धरादेवी खः | 
थुकिया प्रतिक बसुन्धरादेवीं ज्वनाच्चंगु धान्यमञ्जरी व रत्नमञ्जरी खः | 
अकें स्वन्ति नख: बले कात्तिक कृष्ण औंसि कुन्हु धनधान्य जुइमा धका: 
धुकूया मूलद्धारय्‌ BARS म्ह्यायमचायात बसुन्धरादेवीयागु स्वंगू रुप 
मध्ये धनलक्ष्मी धकाः कया: थुकेया स्वरुप लसकुसयाना धुकूतिइ THAT 
च्वंगु दु । थ्व दिन कुन्हु अपार श्रद्धा तयाः बसुन्धरामण्डल दयेकाः श्री 
बसुन्धरादेवीयात धनलक्ष्मीयाकथं कया: चौरासी ब्यन्जन सहितगु भोजन 
छाना: पूजापाठ याइ । थ्वबखते बसुन्धरादेवीयागु प्रतिककथं जलघट 
कलशयात नं स्थापना याइ | धनलक्ष्मीयागु किपा न्ह्यःने स्वया दिसं | 


बौद्धवाङ्गमयया अवदान बाखंस न्ह्यथनातःगुकथं बज्रधरसागर 
निर्घोषराज तथागतयागु पर्यायनिसें शुभारम्भ जूगु खँ शाक्यसिह तथागतं 
सुचन्द्रगृहपतियात आज्ञा जुयाबिज्याःगु खः । ae परम्परायात कायम 
यानाः दँयदसं बाहाः, बही, दिगि, aor, सतः, चुक, ननि आदि 
थायथासय्‌ भक्तजनपिं मुंकाः भाद्रकृष्ण तृतीया EE बसुन्धराया 

तिलाव्रत (गातिला) धलं दनाया ब्रतबाखं न्यनेगु परम्परा न्ह्यानावइच्वंगु 
ql 


मार्ग शुक्लपुन्हि कुन्हु नेवाःतय्‌सं यःमरिपुन्हियात कूपूजा धकाः पूजा 
यानावयाच्वंगु दु । अमरसिंह बन्देजुयागु अमरकोषय्‌ पृथ्वीया नां कू 
AST: उल्लेख यानातःगु दु । क्‌ धयागुया अर्थ धुक्‌ खः । योमरिपुन्हि कुन्हु 
धुकृति अन्नयागु भण्डारय्‌ बसुन्धरादेवीयागु पूजा यानाः जाकिचुंयागु 
योमरिया नापं मायूमरि, मायोबायो, हिरामरि, लोंचामरि नापं हासाज्वं, 
aaa नापं दयेकाः प्यन्हुतकक गुप्तकथं स्वथना तइ । योमरिपुन्हिया 
बहनी कूपूजा यायेसिधयेका बसुन्धराया प्रसाद वितरणकथं त्वा:बाहा:या 
कुमारी मस्तत (मचामिसातय्‌त) त्योछिंत्यो बिया: सुवा (भिन्तुना) कायेगु 
चलन दु । कुमारी धयाम्ह हे बसुन्धराया छगू रुप खः | 


भिंगु ज्यायाईवलय्‌ मूलुखाया TU बसुन्धराया प्रतिकस्वरुप 
भद्रघट च्वका तयेगु परम्परा दु । परिश्रमयाना प्राप्त जुगु ज्याला, 


आकस्मिक लाभजुगु धनयात ल्हाति फयाकया धन्य बसुन्धरा धका 
भागीयायेगु चलन दु । 


श्रावणशुक्ल द्रादशीनिसे श्रावणकूष्ण सप्तमीतक बहीद्य: ब्वइगु 
झपलय्‌ बसुन्धरादेवीयागु नं मूर्ति, पौबाहा, तुलापौ, सफू, पूजायागु ज्वलं 
ब्वयेगु प्रचलन दु । 


श्रद्धाभक्ति पूर्वक विधिपुवंक शास्त्रोक्त कथं पूजापाठ याना, स्त्रोत्र, 
धारणी, मन्त्र ब्वना, व्रत च्वना श्री बसुन्धरादेवीयागु सेवाभक्ति यात 
TAT: उम्ह भक्तजनयात थ्व हे लोकय्‌ सप्तवृद्धि (आयु, यश, प्रज्ञा, सुख, 
आरोग्य, धन, जन) लाभ जुड सा परलोक उद्धार निन्ति सप्तआर्य 
धन (श्रद्धा, त्याग, शील, श्रुत, वीर्य, प्रज्ञा, करुणा) अभिबृद्धि जुजु वनी 
धका धयातगु दु । थुगु पृण्यया प्रभावं न्ह्याथाय्‌ न्ह्याबले सुखशान्ति 
प्राप्त जुया मंगल जुई । 

लिखँ 


पंचबुद्धयागु कुल मध्ये रत्नसम्भवयागु कूलयाम्ह श्री बसुन्धरादेवी 
पृथ्वीधातुयागु प्रतिक खः । अके सम्पूर्ण प्राणी पिन्त पालनपोषन यायगु 
अधिस्थानयाना च्वम्ह द्यः धका बसुन्धरादेवीयात कयातथु दु । पंचस्कन्ध 
मध्ये वेदना स्कन्धयाम्ह द्य. बसुन्धरादेवी खः । छु नं कथंया वेदना 
जुइवलय्‌ व वेदनापाखे बिचलित मजुसे थ्व वेदना अनित्य खः धकाः 
थुइका कायेफइगु ज्ञान हे बसुन्धरादेवीयात थुइका कायेफइगु ज्ञान खः | 


महायान बञ्जयान बुद्धधर्मय्‌ थयागु ज्ञान थुइकेगु निन्ति 
बसुन्धरादेवीयागु AT च्वना बाखं न्यनेगु परम्पार न्ह्याना वया च्चंगु दु | 
अथेहे यक्व HAM नखचख, जात्रापर्व न्यायेका वयाच्चंगु दु । थ्वकियागु 
आधार कथं समाजय्‌ बसुन्धरादेवीयात अतिक ASA तगु दु धयागु 
सिइदु | 


000 000 000 

परिशिष्ट-१ 
गुठि संस्थानं शान्तिकराचार्य पदय्‌ नियुक्तियागु पत्र 


= फोन: ४-४२६१३९२ 
यतो घर्म स्ततो जय : 
गुठी संस्थान 
y शाखा a काठमाडौ 
You ५५ 
पद संख्या : gl 2 UE कालमोचन, काठमाडौ 
प्राप्त पत्र संख्या र मिति : KA A 5 मिति :२०७४०६॥०९ 
AA ~ ‘ N ब 


विषय :- शान्तिकराचार्य पदमा नियुक्ति गरेको सम्वन्धमा । 


श्री/जुजुरत्न बज्राचार्य | 
AAA महाविहार (7 

हाल का.जि., का.न.पा. वडा नं. २ डकर 4 

काठमाण्डौं, नेपाल । Lig 4 q \ 


उपरोक्त सम्वन्धमा नेपालको बञ्जयान परम्परानुसार स्वयम्भू महाचैत्यको मूल आचार्य 
(मूलपुरोहित) शान्तिकराचार्यको पदमा कार्यरत मेरो जेठो बुवा मिनमान विलास बज्जाचार्यको 
मिति : २०७४/०४/३१ का दिन देहावसान हुनु भएकोले तत्‌ पश्चात मेरो नाममा नियुक्ति 
पाँउ भनि तपाईले यस कार्यालयमा दिनु भएको निवेदन उपर कारवाही हुदा यस कार्यालयको 
मिति २०७४।०६।०९ को निर्णयले तपाईलाई मृतक मिनमान विलास वज्जाचार्यले गरी आएको 
कामको लागि निजले पाए सरहको खान्की मिति : २०७४/०४/३१ देखि कै खान पाउने 
गरि शान्तिकराचार्य पदमा ५ वर्षको लागि नियुक्ति गरिएको व्यहोरा जानकारीका लागी सुचित 
गर्दछु । कलह बनाउने र नित्यपुजा गर्ने आफ्नो जिम्माको कार्य इमान्दारी पूर्वक गर्नु होला । 


बोधार्थ तथा कार्यार्थ pe 
गुठी संस्थान, प्रधान कार्यालय, 

त्रिपुरेश्वर । 

गुठी लगत तथा अभिलेख शाखा कार्यालय, 

भद्रकाली । 


नि.कार्यालय प्रमुख 

१०४ प्रियदर्शिनी, १०५.कृपादृष्टि, १०६.सर्वजिनात्मकी, १०७ चतुर्दानप्रदायिनी, 
१०८.सर्वसत्वार्थदायिनी | 

परिशिष्ट-४ 


दिवंगत जुजु (सर्वज्ञ) रत्न बज्जाचार्यया 
तापाः वाज्या निसेया बंश विंसं २०७५ मंसिर १८ 
| वंश | ना जहान बा/मां | वाज्या | 
१ |दि.मणिरत्त | अज्ञात अज्ञात अज्ञात अज्ञात 
२ दि. मोतिरत्न मानकुमारी | मणिरत्न अज्ञात अज्ञात 
बुद्धरत्न > 
२ | दि.भिमरत्न | बरुमाया मणिरत्न अज्ञात अज्ञात 
३ | दि.लक्ष्मी बुद्धमुनि मोतीरत्न मानकमारी | मणिरत्न 
३ | दि.जोगरत्न | नानीमेञा मोतीरत्न मानकमारी | मणिरत्न 
३ [fara |- | मोतीरत्न मानकमारी | मणिरत्न 
३ [दि.पूर्णान [| पढ्मकुमारी | मातीरत्न | मानकुमारी | मणिरत्न 
३ ES u हेराकाजी भिमरत्न बरुमाया मणिरत्न 
३ | दि.भगनिनी अज्ञात भिमरत्न बरुमाया मणिरत्न 
Y N बाबामैजा | जोगरत्न नानीमैजा | मोतीरत्न 
४ | केशरीमेजा इश्वरी जोगरत्न नानीमैजा | मोतीरत्न 
४ | मणिरत्न कमलमेजा | जोगरत्न नानीमेञा मोतीरत्न 
४ | दि.अष्टरत्न | प्राणदेवी पूर्णमान पढ्मकुमारी | मोतीरत्न 
४ | स्वयम्भूरत्न | सुवर्ण लक्ष्मी बुद्धमुनि ज्योतिमुनि 
५ | रचनामैमा जितेन्द्रमान | जुजुरत्न बाबामैञा | जोगरत्न 
५ | रबिन्द्र रत्न | सोनी जुजुरत्न बाबामैज | जोगरत्न 
५ | करुणा यमुना जुज्रत्न बाबामैजा | जोगरत्न 
५ | महेश्वर केशरीमेजा | इश्वरी बेखारत्न 
५ | रजनीमेञा दानकाजी | केशरीमैजा | इश्वरी बेखारत्न 
५ | कल्याण चाँदनी केशरीमैजा | इश्वरी बेखारत्न 
५ | कुसुम सुरेन्द्ररत्न | मणिरत्न कमलमैगा | जोगरत्न 
५ | कशुमावती | लःजः मणिरत्न कमलमेञआा | जोगरत्न 
५ | कसमरत्न नम्रता मणिरत्न कमलमेञा | जोगरत्न 
५ | चन्द्ररत्न सानुमैजा अष्टरत्न अज्ञात पर्णमान 
५ | सुरजमुनि बिमला स्वयम्भूरत्न | सुवर्ण बुद्धमुनि 
५ | सरोजमुनि रीना स्वयम्भूरत्न | सुवर्ण बुद्धमुनि 
५ | शम्भुमुनि निर्मला स्वयम्भूरत्न | सुवर्ण बुद्धमुनि 
५ | शंखरमुनि मिना स्वयम्भूरत्न | सुवर्ण बुद्धमुनि 
५ | सुनिता सरद स्वयम्भूरत्न | सुवर्ण बुद्धमुनि 

५ | शेमसनमुनि |- |स्वयम्भूरत्न | सुवर्ण बुद्धमुनि 

६ | रजिना = | रचनामेजा |जितेन्द्रमान | दिव्यमान 

६ | रजत i । रचनामैजा | जितेन्द्रमान | दिव्यमान 

६ | सौरभ - [रबिन्द्र सोनी जुजुरत्न 

६ | रोशनी = रबिन्द्र सोनी जुजुरत्न 

६ | मोनिका [| करुणा यमुना जुजुरत्न 

६ | रमी E] महेश्वर लक्ष्मी इश्वरी 

६ | मिलेश [- । महेश्वर लक्ष्मी इश्वरी 

६ | दिक्षा [| रजनीमैजा |दानकाजी | इश्वरी 

६ | दिव्य [| रजनीमैजा |दानकाजी | इश्वरी 

६ | कञ्चन [| कल्याण चाँदनी इश्वरी 

६ | करण [| कल्याण चाँदनी इश्वरी 

६ | स्नेहा [| कुसुम ae | सर्वज्ञरत्न 

६ | नेहा fe कुसुम सुरेन्द्ररत्न | सर्वज्ञरत्न 

६ | सक्षम [| कुसुम ae | सर्वज्ञरत्न 

६ | मिर्भिक [| कशम नम्रता मणिरत्न 

६ | सुविस bse = | eat | बिमला स्वयम्भूरत्न 
६ | ee - | सरोजमुनि | रीना स्वयम्भूरत्न 
६ | सनिस |  |शम्भुमुनि निर्मला स्वयम्भूरत्न 
६ | समिन [| शंखरमुनि मिना स्वयम्भूरत्न 
६ | श्रवण [| सुनिता सरद स्वयम्भूरत्न 
६ | दि.सुरोजरत्त |-  चन्द्ररत्न सानुमेजा अष्टरत्न 

६ | ज्योतिरत्न जेनिशा चन्द्ररत्न सानुमैजा अष्टरत्न 

६ | प्रकाशरत्न सविना चन्द्ररत्न सानुमैजा अष्टरत्न 

६ दिपा लगनरत्न | चन्द्ररत्न सानुमैजा अष्टरत्न 

७ | जाज्वल्य - | ज्योतिरत्त_| जेनिशा चन्द्ररत्न 

७ | आर्या - | प्रकाशरत्न_| सविना चन्द्ररत्न 

७ | सिद्धार्थ Be । दिपा लगनरत्न देवप्रसाद 

७ सर्वाथ [| दिपा लगनरत्न देवप्रसाद 


सिक्वसिया नां दुथ्याकागु जुल । छु कथंया Fy व त्वफिगु दुसा सुचं 
विया विज्यायत इनापयाना च्वना | 

